UMugabe, Tsvangirai Kanye LoMutambara Bahlangana Lequla LeSadc Troika
Iqula leSadc Troika lizazazama ukukhombisa bobathathu laba ukuthi bavumelane, kungehlula udaba lwabo luzahluzwa yiSadc
Abakhokheli bamacele womabili eMDC, uMnu Morgan TsvangirailoMnu Arthur Mutambara kanye loMongameli Mugabe bazahlangana lequla leSadctroika lamuhla ntambama eSouth Africa bechasisa ukuthi kuyini okuhluphayokunkulumo okwenza behluleke ukuvumelana. Bobathathu baye eSouth Africalamuhla ngemva kokumenywa yiSadc ukuthi bazezikhulumela bazise iTroikangokuhluphayo. Amalunga eSadc Troika, uMongameli weTanzania uMnu Jakaya Kikwete, uMongameli weAngola uMnu Jose Eduardo dos Santos kanye loNhlokonkulu kahulumendeweSwaziland uMnu Themba Dlamini yibo abazangena lumhlangano loMugabe kanyelenkokheli yeMDC. Iqula leTroika libikwa lizazama ukukhulumisana labathathulaba lalo liphe imibono yalo ekuthini bengenzani ukuze bevumelane. Bobathathubengehluleka ukuthatha izeluleko zeTroika, udaba lwabo luzahlaziywangumhlangano weSadc kusasa. Imbiko esiyamukeleyo ngethi abaphathintambo ababonangezangaphandle kwelizwe emazweni eSadc,basola uTsvangirai ngokungafuni ukuvuma ukwabelana amandla loMugabe efuna ukubanguye umkhokheli kahulumende olamandla jikelele. Ngakwelinye icele inhlanganisoelwela amalungelo eziphepheli eyeZimbabwe Exiles Forum (ZEF) ikhweze udaba lwayokuSadc Tribunal lamuhla isithi ifuna uMugabe engavunyelwa ukungena emhlanganweniweSadc emele iZimbabwe ngoba engakhethwanga nguzulu. Ingcwethi ecubungula ezombusazwe uMnu Mlamuli Nkomo utshele uNtungamili Nkomo weStudio 7 ukuthi iqula leSadc Troikalingehluleka ukulungisisa udaba lolu lamuhla, kusasa akulaluthoumhlangano weSadc ngokwawo ongakwenza. Kunjalo nje, abantu abanengi bathi kabathembi ukuthi inkulumo lezi zizaphutsha kuhle laloba sokungeniswe inkokheli yeSadc yonke ngoba uMongameli Mugabe loTsvangirai beqinisa amakhanda bedonselana phezu kodaba lokwabelana amandla. uSithandekile Mhlanga weStudio 7 uxoxe legqwetha elilwela ilungelo loluntu uNkosazana Anah Moyo endawonye loAlderman Charles Mpofu wakoBulawayo behlaziya loludaba.